Obama predstavio plan o zapošljavanju 
Predsednik SAD pozvao članove Kongresa da brzo pristupe usvajanju zakona o zapošljavanju koji je poslao na Kapitol Hil
Predsednik je svoj govor osmislio tako da dramatično podigne ulog u borbi sa republikancima oko načina za smanjenje stope nezaposlenosti koja uporno stoji na 9,1 odsto, i dalje rešavanje fiskalnih problema SAD. Podstican od strane demokrata da iznese najsmelije moguće predloge, Obama je predstavio paket zakona, vredan, kako se procenjuje, 450 milijardi dolara, a koji obuhvata nastavak poreskih olakšica za radnike i poslodavce, kao i podsticaj kompanijama da zapošljavaju nove radnike. Zakonski predlog, koji Obama naziva Zakonom o američkim poslovima, a koji spada u domen budžetskih troškova, prvo će razmatrati Predstavnički dom, koji kontrolišu republikanci. Predsednik Obama kaže da će zakon dati zamah posustaloj ekonomiji. naglasio je Obama. Predsednik je govor održao posle nekoliko meseci teške političke bitke sa republikancima u pogledu smanjenja vladinog deficita i nacionalnog duga koji iznosi 14 hiljada milijardi dolara. U julu je postignut kompromis kojim je obezbeđeno smanjenje državne potrošnje u iznosu od hiljardu milijardi dolara, u vezi sa podizanjem limita nacionalnog zaduživanja, ali je došlo do štetnog smanjenja vladinog kreditnog rejtinga. Obama je podvukao da su obe stranke u ranijim prilikama podržavale predloge iz njegovog paketa, i pozvao demokrate i republikance da obustave političko ratovanje, kako bi se nezaposleni Amerikanci vratili na posao, a ekonomija vratila na pravi kolosek. “, istakao je predsednik Obama. Ključni aspekti uključuju predloge o obnovi i modernizaciji američke infrastrukture i škola, finansijsku pomoć osiromašenim državama i lokalnim vladama, obuku na poslovima kako bi se pomoglo nezaposlenima u dužem roku, i korake za podsticanje zapošljavanja vojnih veterana. Obama je naveo da najbogatiji Amerikanci i velike korporacije treba da plaćaju više, kroz eliminisanje rupa u poreskom zakonu, i ponovio pozive na izbalansirani plan koji uključuje „blaže izmene“ u skupim vladinim programima zdravstvene zaštite. Predsednik planira da Kongresu za deset dana pošalje ambiciozniji plan koji će obuhvatiti troškove njegovog predloga o zapošljavanju, kao i korake da se, u dužem roku, stabilizuje američki dug. On je takođe pozvao dvostranačku kongresnu komisiju, koja je formirana u skladu sa dogovorom o smanjenju deficita, da pronađe načine za uštedu još veće sume od 1.500 milijardi, koliko je prvobitno dobila zadatak da identifikuje. U prvoj reakciji, predsednik Predsedavajućeg doma rekao je da Obamin predlog „zaslužuje da bude razmotren“, dodajući da se nada da predsednik ozbiljno razmatra republikanske predloge. Drugi republikanci izneli su oštrije ocene. Republikanski senator bio je skeptičan u odnosu na predlog, ali je rekao da će sačekati da čuje detalje plana. “, rekao je Heč. U saopštenjima ključnih demokratskih lidera iznete su pohvale predsedniku, uz ocenu da je izneo razumne predloge za rešenje problema nezaposlenosti, čiji će izdaci biti pokriveni u okviru širih napora za smanjenje duga i deficita. U svom obraćanju, Obama je rekao da je, iako neki zakonodavci možda misle da se njihove nesuglasice mogu rešiti samo na biralištima, Amerikancima „koji žive od jedne plate do druge“ potreban Kongres koji će delovati odmah. “, rekao je predsednik. Obama je takođe naveo da će narednih nedelja putovati po SAD kako bi obezbedio podršku građana svom predlogu o zapošljavanju, i pozvao Amerikance da poruče Kongresu da „nedelovanje nije opcija“.